open-index/open-wikipedia-markdown huggingface dataset:
Παναγιώτης Σιφναίος

Ο **Παναγιώτης Σιφναίος** (1904 - 1979) ήταν Έλληνας πολιτικός και δημοσιογράφος.

## Βιογραφικά στοιχεία

Γεννήθηκε στην Κωνσταντινούπολη. Ήταν διδάκτωρ της Νομικής και των πολιτικών επιστημών του Πανεπιστημίου των Παρισίων. Κατά τη διάρκεια της Κατοχής ίδρυσε τις αντιστασιακές οργανώσεις Πανελλήνιος Απελευθερωτικός Συνασπισμός & Εθνική Δράση και το 1943 διέφυγε στην Αίγυπτο. Υπήρξε σχολιαστής ελληνικών εκπομπών του ραδιοσταθμού του Καΐρου, γενικός διευθυντής του Εθνικού Ιδρύματος Ραδιοφωνίας (1945 - 1947) και εκδότης της εφημερίδας "Στρατιωτικά Νέα". Ασχολήθηκε με την πολιτική εκλεγόμενος το 1952 βουλευτής Λέσβου με τον Συναγερμό του Αλέξανδρου Παπάγου, από τον οποίο όμως αποχώρησε ακολουθώντας τον Σπυρίδωνα Μαρκεζίνη, του οποίου υπήρξε στενός φίλος και συνεργάτης. 

Κατά τη διάρκεια της πολιτικής του σταδιοδρομίας ανέλαβε υπουργός παρά την Προεδρία της Κυβερνήσεως (1952 - 1954) και υπουργός Εθνικής Παιδείας και Θρησκευμάτων στην κυβέρνηση Μαρκεζίνη.

Απεβίωσε στην Αθήνα και κηδεύτηκε στις 8 Απριλίου 1979 από τον ιερό ναό του Πρώτου Νεκροταφείου Αθηνών..
## Αναφορές
 

Κατηγορία:Έλληνες υπουργοί Προεδρίας
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες πολιτικοί του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών
Οικογένεια Αγγελόπουλου

Η **οικογένεια Αγγελόπουλου** είναι μια από τις μεγαλύτερες επιχειρηματικές οικογένειες της Ελλάδας. Η καταγωγή της οικογένειας είναι από το Βλαχόρραπτη Αρκαδίας ενώ υποστηρίζεται ότι ήταν συγγενική με τον Πατριάρχη Γρηγόριο Ε΄.
 
## Μέλη
* Θεόδωρος Αγγελόπουλος (1875–1953), ιδρυτής της Χαλυβουργικής, σύζυγος Χριστίνας Παπαθανασίου και γιος του Άγγελου
** Αγγελής Αγγελόπουλος (1904–1995), μέλος της Ακαδημίας Αθηνών, πολιτικός, οικονομολόγος, σύζυγος Έλλης Σεφεριάδου και γιος του Θεοδώρου
** Δημήτριος Αγγελόπουλος (1907–1986), βιομήχανος, σύζυγος Τασίας Σταυροπούλου και γιος του Θεοδώρου
** Παναγιώτης Αγγελόπουλος (1909–2001), βιομήχανος και ευεργέτης, σύζυγος Ελένης Μάρκου (1919–2009) και γιος του Θεοδώρου
*** Θεόδωρος Π. Αγγελόπουλος (1943), βιομήχανος, σύζυγος Γιάννας Δασκαλάκη (1955) και γιος του Παναγιώτη
*** Κωνσταντίνος Π. Αγγελόπουλος (1945–2021), βιομήχανος, πρώην σύζυγος της Άννας Μαρίας Παπαδημητρακοπούλου και σύζυγος της Ευανθίας Παπαγιαννοπούλου (1945–2023) και γιος του Παναγιώτη
**** Παναγιώτης Κ. Αγγελόπουλος (1973), βιομήχανος, ιδιοκτήτης της Κ.Α.Ε. Ολυμπιακός, σύζυγος της Ελευθερίας Κούκου και γιος του Κωνσταντίνου
**** Γιώργος Αγγελόπουλος (1974), βιομήχανος, ιδιοκτήτης της Κ.Α.Ε. Ολυμπιακός, σύζυγος της Ιωάννας Στάχτου (1974–2016) και γιος του Κωνσταντίνου
**Ιωάννης Θ. Αγγελόπουλος (1911–1974), συνιδρυτής της Χαλυβουργικής, γιος του Θεόδωρου, ο νεότερος από τα τέσσερα αδέρφια.

## Δείτε επίσης
* Αγγελόπουλος (αποσαφήνιση)

## Παραπομπές
Άγγελος Αγγελόπουλος

Ο **Άγγελος Αγγελόπουλος** (Βλαχορράπτης Αρκαδίας, 1904 - Αθήνα, 27 Απριλίου 1995) ήταν Έλληνας οικονομολόγος, πανεπιστημιακός, διοικητής της Εθνικής Τράπεζας και μέλος της Ακαδημίας Αθηνών.

## Βιογραφικά στοιχεία
Γεννήθηκε στο χωριό Βλαχορράπτη της επαρχίας Γορτυνίας της Αρκαδίας και ήταν γιος του Θεόδωρου Αγγελόπουλου, προέδρου του χωριού, και της Χριστίτσας Παπαθανασίου. Αδέρφια του ήταν οι βιομήχανοι Δημήτρης, Παναγιώτης και Γιάννης Αγγελόπουλος, και ανηψιός του ο Γιάννης Παπαθανασίου, πρώην υπουργός Οικονομικών. Σπούδασε οικονομικές επιστήμες στο Οικονομικό Πανεπιστήμιο Αθηνών (ΑΣΟΕΕ), του οποίου αναγορεύθηκε και διδάκτωρ. Συμπλήρωσε τις σπουδές του στο εξωτερικό μεταβαίνοντας στη Λειψία, στο πανεπιστήμιο της οποίας εκπόνησε διδακτορική διατριβή στις πολιτικές επιστήμες. Το 1931, εγκαταστάθηκε στη Γαλλία για μεταδιδακτορικές σπουδές.

Επέστρεψε στην Ελλάδα και ακολούθησε ακαδημαϊκή σταδιοδρομία εκλεγόμενος το 1932 υφηγητής Δημόσιας Οικονομίας στη Νομική Σχολή του Πανεπιστημίου Αθηνών. Το 1937 εξελέγη έκτακτος καθηγητής και το 1939 τακτικός καθηγητής, θέση στην οποία παρέμεινε μέχρι το 1946. Το ίδιο έτος απολύθηκε από τη θέση του για πολιτικούς λόγους, και τρία χρόνια αργότερα το 1949, αναχώρησε για το εξωτερικό, όπου δίδαξε σε άλλα πανεπιστήμια. Το 1959 επέστρεψε στην Ελλάδα, εκλεγόμενος το 1961 τακτικός καθηγητής Οικονομικής Πολιτικής στο Πάντειο Πανεπιστήμιο, θέση στην οποία παρέμεινε μέχρι το 1967, οπότε και παραιτήθηκε διαμαρτυρόμενος για το πραξικόπημα της 21ης Απριλίου. Το ίδιο έτος είχε εκλεγεί πρύτανης της Παντείου. Το 1975 αναγορεύθηκε ομότιμος καθηγητής και το 1990 τού δόθηκε τιμητικά ο τίτλος του *επίτιμου καθηγητή*. Το 1976, εξελέγη τακτικό μέλος της Ακαδημίας Αθηνών.

Παράλληλα με την ακαδημαϊκή του καριέρα αναμείχθηκε με τα κοινά αναλαμβάνοντας διάφορες διοικητικές και πολιτικές θέσεις. Υπήρξε οικονομικός διευθυντής του υπουργείου Οικονομικών, διευθυντής του Ανωτάτου Οικονομικού Συμβουλίου (1931-1945), γραμματέας (υπουργός) επί των Οικονομικών στην Κυβέρνηση του Βουνού το 1944, εκπρόσωπος της ΠΕΕΑ στο Συνέδριο του Λιβάνου και υφυπουργός Οικονομικών το ίδιο έτος στην κυβέρνηση Γεωργίου Παπανδρέου. Την περίοδο 1974 με 1979 διετέλεσε διοικητής της Εθνικής Τράπεζας της Ελλάδος, ενώ είχε ήδη χρηματίσει πρόεδρος της Εθνικής Τραπέζης Βιομηχανικής Ανάπτυξης (ΕΤΒΑ, 1974) καθώς και αναπληρωτής διοικητής της Διεθνούς Τραπέζης (1974). Είχε πλούσιο συγγραφικό έργο.

Απεβίωσε στην Αθήνα από εγκεφαλικό επεισόδιο. Ήταν παντρεμένος με την Έλλη Σεφεριάδη, ξαδέλφη του Γεώργιου Σεφέρη, και είχαν αποκτήσει δύο παιδιά.

## Βιβλιογραφία
- Ο Σοσιαλισμός, Αθήνα (1944), Εκδόσεις Παπαζήση

- Το Οικονομικό Πρόβλημα της Ελλάδος, Αθήνα (1945), Εκδόσεις Παπαζήση

- Σκέψεις για το Οικονομικό Σχέδιο της Ελλάδος, Αθήνα (1945)  Εκδόσεις Παπαζήση

## Παραπομπές


## Εξωτερικοί σύνδεσμοι
*

Κατηγορία:Μέλη της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υφυπουργοί Οικονομικών
Κατηγορία:Έλληνες τραπεζίτες
Κατηγορία:Έλληνες οικονομολόγοι
Κατηγορία:Έλληνες αντιστασιακοί
Κατηγορία:Καθηγητές Παντείου Πανεπιστημίου
Κατηγορία:Καθηγητές νομικής Αθηνών
Αγγελος
Αλκαϊκό μέτρο

Το **αλκαϊκό μέτρο**  είναι ποιητικό μέτρο, το οποίο θεωρείται οτι δημιούργησε ο Λέσβιος λυρικός ποιητής Αλκαίος, τον 6ο π.Χ. αιώνα. Το αλκαϊκό μέτρο μαζί με το σαπφικό μέτρο, αποτελούν προσωπικές εκδοχές του βασικού Αιολικού μέτρου και είναι τα δύο σημαντικότερα μέτρα στην αρχαία ελληνική Λυρική ποίηση. 

## Εξάπλωση του αλκαϊκού μέτρου
Ο Λατίνος λυρικός ποιητής Οράτιος (γενν.το 65 π.Χ.) υιοθέτησε το αλκαϊκό μέτρο στις 'Ωδές του' το οποίο όμως προσάρμοσε στο λατινικό στυλ. Πολύ αργότερα τον ακολούθησαν Άγγλοι και Γάλλοι ποιητές κατά την Αναγέννηση. Δείγματα αλκαϊκού μέτρου συναντώνται και στην Ουγγρική ποίηση διαχρονικά.

## Τύποι

**Ελληνική εκδοχή:**

     ¯ ˘ ¯ : ¯ ˘ ˘ ¯ ˘ ¯ 
     ¯ ˘ ¯ : ¯ ˘ ˘ ¯ ˘ ¯ 
     ¯ ˘ ¯ : ¯ ˘ ¯ ¯ 
    ¯ ˘ ˘ ¯ ˘ ˘ ¯ ˘ ¯ ¯ 

**Λατινική εκδοχή:**


```
_ _ u _ _ : _ u u _ u _
_ _ u _ _ : _ u u _ u _
_ _ u _ _ _ u _ _
_ u u _ u u _ u _ _
```


Κατηγορία:Αρχαία μέτρα ποίησης
Άννα Πρέλεβιτς

Η **Άννα Πρέλεβιτς** (σερβικά: Ана Прелевић, γενν. 28 Απριλίου 1990) είναι Ελληνίδα μοντέλο, παρουσιάστρια και επιχειρηματίας, βραβευμένη ως Σταρ Ελλάς 2010.

## Πρώτα Χρόνια
Γεννήθηκε στις 28 Απριλίου 1990 στο Βελιγράδι της Σερβίας. Είναι κόρη του πρώην καλαθοσφαιριστή Μπάνε Πρέλεβιτς και της Νεβένα Πρέλεβιτς-Μαριάνοβιτς (κόρη του Σέρβου τραγουδιστή Τζόρτζε Μαριάνοβιτς).

Τα πρώτα χρόνια της ζωής της έζησε στη Θεσσαλονίκη, λόγω της δουλειάς του πατέρα της, ενώ για μια σεζόν (1996-1997) εγκαταστάθηκαν στην ιταλική Μπολόνια.

Το 2008, αφού τελείωσε το σχολείο, εγκαταστάθηκε μόνη της στο Λονδίνο προκειμένου να σπουδάσει Μέσα Επικοινωνίας στο Πανεπιστήμιο Γκόλντσμιθς.

## Καριέρα
### Τηλεόραση
Το 2010 εξελέγη Σταρ Ελλάς στα καλλιστεία του ΑΝΤ1 και έπειτα εκπροσώπησε την Ελλάδα στον παγκόσμιο διαγωνισμό Μις Υφήλιος στο Λας Βέγκας. Το 2011 συμμετείχε στην πρωινή ψυχαγωγική εκπομπή «10 με 1 Μαζί» μαζί με τους Γιώργο Καραμέρο και Σπύρο Χαριτάτο ενώ την ίδια χρονιά ξεκίνησε και η συνεργασία της με το κανάλι MAD, παρουσιάζοντας για δύο σεζόν την εκπομπή «MAD News».

Τη σεζόν 2012-2013, ανέλαβε την παρουσίαση της ψυχαγωγικής εκπομπής «Έξυπνη Ζωή» στην ΕΡΤ3. Η εκπομπή ξεκίνησε να προβάλλεται την 1η Απριλίου 2012 και ολοκληρώθηκε με δύο κύκλους, στις 27 Απριλίου 2013. Ακολούθησε η συμμετοχή της ως ρεπόρτερ στο «EuroSong 2013».

Τη σεζόν 2014-2015 ανέλαβε τη στήλη ομορφιάς στο ψυχαγωγικό μαγκαζίνο «Join Us» του ΣΚΑΪ. Το 2018 παρουσίασε ξανά την εκπομπή «Έξυπνη Ζωή», αυτή τη φορά στο κανάλι Epsilon TV. Από το 2018 έως το 2020 συμμετείχε ως ρεπόρτερ στην εκπομπή του OPEN, «Έλα Χαμογέλα», με παρουσιάστρια την Σίσσυ Χρηστίδου.

Τη σεζόν 2021-22 παρουσίασε μαζί με τον Χρήστο Φερεντίνο το τηλεπαιχνίδι «Η Τέλεια Απόδραση» στον ALPHA.

### Επιχειρηματικότητα
Τον Ιούλιο του 2020 δημιούργησε μαζί με την αδελφή της, Τέα Πρέλεβιτς, την εταιρεία «The Prelevic».

## Προσωπική ζωή
Τον Ιανουάριο του 2021 έγινε ζευγάρι με τον Νικήτα Νομικό, αδελφό της Δούκισσας Νομικού. Στις 27 Μαΐου 2023 παντρεύτηκαν και τον Μάρτιο του 2026 ανακοινώθηκε ότι περιμένουν το πρώτο τους παιδί.

## Φιλμογραφία

Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες
Κατηγορία:Ελληνίδες επιχειρηματίες
Κατηγορία:Έλληνες σερβικής καταγωγής
Κατηγορία:Νικήτριες Σταρ Ελλάς
Δημήτρης Πετκάκης

Ο **Δημήτρης Πετκάκης** (γεν. την 1 Αυγούστου 1983 στη Θεσσαλονίκη) είναι Έλληνας ποδοσφαιριστής που αγωνίζεται στην Ειρηνούπολη. Έχει ύψος 1,78 μ. και αγωνίζεται ως αμυντικός.

## Βιογραφικό

Γεννήθηκε στη Θεσσαλονίκη και πρωτόπαιξε ποδόσφαιρο στους Αμπελοκήπους το 2000-01. Συνέχισε σε υψηλότερο επίπεδο στην Καλαμαριά για τέσσερις σεζόν, στη Βέροια για δύο και στην Καβάλα για τρεις. Το καλοκαίρι του 2011 πήρε μεταγραφή στον Πανιώνιο ώστε μετά από 1 χρόνο περίπου να μετακομίσει στον Ολυμπιακό Βόλου.

## Καριέρα

## Πηγές

* Αφιέρωμα στη Σούπερ Λίγκα 2010-11, "SportDay" (27-8-2010).
* Στατιστικά σεζόν 2010-11 .
* Στατιστικά σεζόν 2011-12 .

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΑΕΠ Πάφου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Χαονία Συρίας

Η **Χαονία** ήταν αρχαία πόλη στη Συρία. 

Αναφέρεται από τον Κλαύδιο Πτολεμαίο στην επαρχία της Κομμαγηνής του βορείου τμήματος της Συρίας. Επίσης στον Πευτιγγερινό πίνακα απαντά υπό τον τύπο **Channunia**, ενώ στο *Οδοιπορικόν* του Αντωνίνου (σελ. 194) ως **Hanunea**, κτισμένο στο μέσον της αποστάσεως της οδού από την Κύρρο μέχρι τη Δολίχη. 

Από την ονομασία προκύπτει ότι υπήρξε αποικία των αρχαίων Ηπειρωτών από την **[[Χαονία]]**. 
Ο Γερμανός γεωγράφος Kiepert θεωρεί το όνομα σημιτικό που εξελληνίστηκε στους χρόνους της μακεδονικής κατακτήσεως. 

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* *Ιστορία του ελληνικού έθνους* της εκδοτικής Αθηνών.
* 
* Channunia, Paulys Realencyclopädie der classischen Altertumswissenschaft, Band III,2 (1899), Sp. 2110–2111 κείμενο
* T. Sinclair, P.-L. Gatier, DARMC, M. Ballance, R. Talbert, Sean Gillies, R. Warner, Jeffrey Becker, and Tom Elliott, 'Chaonia/Channunia: a Pleiades place resource', Pleiades: A Gazetteer of Past Places, 2015  [accessed: 29 October 2017] 

Κατηγορία:Αρχαίες πόλεις της Συρίας
Γιάννης Σιδεράκης

Ο **Γιάννης Σιδεράκης** (γενν. Αθήνα, 16 Νοεμβρίου 1987) είναι Έλληνας πρώην ποδοσφαιριστής, ο οποίος αγωνιζόταν στη θέση του τερματοφύλακα.

## Καριέρα
### Τα πρώτα βήματα
Ξεκίνησε από τα τμήματα υποδομής του Ολυμπιακού και ως το 2006 ήταν μέλος της ομάδας Κ-17. Το 2007 παραχωρήθηκε στον Α.Ο. Χαϊδαρίου, όπου αγωνίστηκε 2,5 χρόνια. Στη συνέχεια αγωνίστηκε στον Απόλλωνα Σμύρνης το β΄ μισό της περιόδου 2009-10 και το 2010-11 είχε μια γεμάτη χρονιά στον Θρασύβουλο Φυλής.

### Πανιώνιος
Το καλοκαίρι του 2011, εντάχθηκε στο δυναμικό του Πανιώνιου, με τον οποίο έκανε το ντεμπούτο του στην Α΄ Εθνική στις 28 Αυγούστου, την πρώτη αγωνιστική της περιόδου 2011-12, κατά του Εργοτέλη (2-2) στο στάδιο Νέας Σμύρνης. Μια από τις κορυφαίες του στιγμές στον νεοσμυρνιώτικο σύλλογο υπήρξε στις 11 Ιανουαρίου 2012 στον εντός έδρας αγώνα κυπέλλου εναντίον του Παναθηναϊκού (0-0, 4-3 πέναλτι), όταν με τις αποκρούσεις δύο πέναλτι που εκτέλεσαν ο Καραγκούνης και ο Λέτο έδωσε την πρόκριση στον Πανιώνιο.

### Καλλονή, Κύπρος και επιστροφή
Την περίοδο 2013-14 υπερασπίστηκε την εστία της Καλλονής, όπου είχε 25 συμμετοχές στο πρωτάθλημα, για να ακολουθήσει ένα πέρασμα ενός χρόνου στο κυπριακό πρωτάθλημα (2014-15) όπου αγωνίστηκε με τα χρώματα της Δόξας Κατωκοπιάς. Την επόμενη περίοδο (2015-16) επέστρεψε στην Καλλονή, αλλά πριν αγωνιστεί μεταγράφηκε στον Άρη Θεσσαλονίκης.

Το 2016 μεταγράφηκε στον Α.Ο. Τρικάλων, με τη φανέλα του οποίου αγωνίστηκε μέχρι τον Ιανουάριο του 2017, όποτε και έλυσε τη συνεργασία του. Τον Ιανουάριο του 2018 πήρε μεταγραφή στον Α.Ο. Αγ. Ιεροθέου Περιστερίου, με τον οποίο αγωνίστηκε το υπόλοιπο της χρονιάς 2017-18 στην Γ΄ Εθνική, κλείνοντας ουσιαστικά και την επαγγελματική του ποδοσφαιρική καριέρα.

Τον Ιανουάριο του 2019, αποκτήθηκε από τον Α.Ο. Ποταμιάς και με τη φανέλα της ομάδας του Μεγάλου Χωριού Ευρυτανίας, αγωνίστηκε στο τοπικό πρωτάθλημα της Ε.Π.Σ. Ευρυτανίας.

## Παραπομπές


## Πηγές

* Ο Γιάννης Σιδεράκης στο zerozerofootball
* Η καριέρα του Γιάννη Σιδεράκη στο soccerway 
* Το προφίλ του Γιάννη Σιδεράκη στο transfermarkt

Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Σμύρνης
Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Α1 Κατηγορία υδατοσφαίρισης ανδρών 2010-2011

Η **[[Πρωτάθλημα Ελλάδας υδατοσφαίρισης ανδρών|Α1 Κατηγορία υδατοσφαίρισης ανδρών]] 2010–2011** ξεκίνησε στις 5 Νοεμβρίου 2010 και ολοκληρώθηκε στις 11 Ιουνίου 2011 με την διεξαγωγή του τελευταίου τελικού ανάμεσα σε Ολυμπιακό και Βουλιαγμένη. Πρωταθλήτρια ομάδα αναδείχθηκε ο Ολυμπιακός για 26η φορά στην ιστορία του και για πέμπτη συνεχόμενη χρονιά.

Στα αξιοσημείωτα της περιόδου, ο Ολυμπιακός με τη νίκη του με 14−6 επί της Λάρισας στις 22 Ιανουαρίου 2011 για την 9η αγωνιστική **έφτασε τις 100 συνεχόμενες νίκες σε παιχνίδια για την κανονική περίοδο. Επιπλέον, αυτή η νίκη ήταν η 64η συνεχόμενη σε παιχνίδια κανονικής περιόδου και πλέι οφ μαζί**. Το σερί συνεχίστηκε και τη 10η αγωνιστική (101 νίκες στην κανονική περίοδο, 65 νίκες σε κανονική περίοδο και πλέι οφ) όταν ο Ολυμπιακός επικράτησε της Χίου με 14−5, αλλά διακόπηκε άδοξα την 11η αγωνιστική, όταν λόγω των συσσωρευμένων οφειλών της διοίκησης του Ερασιτέχνη Ολυμπιακού προς τους παίκτες, αυτοί αποφάσισαν να απέχουν από τον αγώνα με τη Βουλιαγμένη. Ο Ολυμπιακός αγωνίστηκε με την εφηβική ομάδα, με αποτέλεσμα να γνωρίσει την ήττα με 3−16, η οποία ήταν η πρώτη μετά την ήττα από τον Εθνικό στις 30 Απριλίου 2008 στους τελικούς της περιόδου 2007-2008, ενώ στην κανονική περίοδο είχε να ηττηθεί από τις 26 Φεβρουαρίου 2005 (είχε χάσει και πάλι από τον Εθνικό με 7−6).

Στα αξιοσημείωτα επίσης ήταν η για πρώτη φορά στην ιστορία του πρόκριση του Παναθηναϊκού στην κορυφαία ευρωπαϊκή διασυλλογική διοργάνωση της υδατοσφαίρισης, την Ευρωλίγκα, παλαιότερα γνωστή ως **Κύπελλο Πρωταθλητριών**.

## Οι αλλαγές
Σε σχέση με τα προηγούμενα χρόνια, στο πρωτάθλημα έγιναν κάποιες αλλαγές. Το βαθμολογικό σύστημα άλλαξε εν μέρει, καθώς για κάθε νίκη ο νικητής πλέον έπαιρνε 3 βαθμούς και όχι 2 όπως τις προηγούμενες περιόδους. Οι βαθμοί για την ισοπαλία (1 β.) και για την ήττα (0 β.) έμειναν ίδιοι. Επιπλέον άλλαξε το σύστημα των πλέι οφ. Σε αυτά συμμετείχαν οι τέσσερις πρώτες ομάδες της κανονικής περιόδου και όχι οι 6. Καταργήθηκε η προημιτελική φάση, και οι τέσσερις ομάδες συμμετείχαν απευθείας στα ημιτελικά με τον 1ο και τον 2ο της κανονικής περιόδου να αντιμετωπίζουν με πλεονέκτημα έδρας τον 4ο και τον 3ο αντίστοιχα.

## Κανονική Περίοδος
### Βαθμολογία

**Βαθ**= Βαθμοί, **Αγ**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

* Η ΝΕ Πατρών έχει 1 μηδενισμό και -1 βαθμό.

### Πίνακας αποτελεσμάτων

## Πλέι οφ
### Ημιτελικοί

### Μικρός Τελικός

### Μεγάλος Τελικός

## Τελική κατάταξη

### Έπαθλα
**Πολυτιμότερος παίκτης του πρωταθλήματος**:
* Γιώργος Αφρουδάκης (Παναθηναϊκός)

**Πολυτιμότερος παίκτης κάτω των 21 ετών**:
* Μιχάλης Δανουρδής (ΝΕ Πατρών)

## Παραπομπές


## Εξωτερικοί σύνδεσμοι
*Το πρωτάθλημα στο sport.gr
*Το πρωτάθλημα στην επίσημη ιστοσελίδα της ΚΟΕ



2010 2011
Κατηγορία:Υδατοσφαίριση το 2010
Κατηγορία:Υδατοσφαίριση το 2011
Περγαμόντο

Το **περγαμόντο** είναι ο καρπός του  δέντρου **περγαμοντιά** η οποία ανήκει στα εσπεριδοειδή. Το επιστημονικό όνομα της περγαμοντιάς είναι *Κίτρος η περγάμιος* (*Citrus bergamia*) του γένους Κίτρος (*Citrus*) της οικογένειας των Ρυτοειδών (Rutaceae). Είναι δέντρο αειθαλές, σχετικά μικρό σε μέγεθος και με φύλλωμα που ποικίλλει σε σχήμα. Οι βλαστοί του είναι χρώματος ανοικτού πράσινου. Τα φύλλα του είναι μεγάλα, λογχοειδή και μυτερά. Τα άνθη είναι λευκά, ενώ οι καρποί του είναι σχετικά μεγάλοι είτε πεπλατυσμένοι είτε στρογγυλοί και έχουν χρώμα κίτρινο προς πορτοκαλί. Οι καρποί έχουν προεξέχουσες βάσεις και κορυφές με ανθεκτικούς ποδίσκους.

## Καλλιέργεια
Καθώς είναι ευαίσθητη στο ψύχος, η περγαμοντιά καλλιεργείται κυρίως σε θερμά κλίματα, όπως στην Καλαβρία, στην Ακτή Ελεφαντοστού και στην Ελλάδα, όπου καλλιεργείται στην Κορινθία, στην  Αργολίδα, στην Ηλεία, στην Κέρκυρα, στην Κεφαλονιά, στην Άνδρο και στην Κρήτη.

## Ιστορία
Το περγαμόντο δεν έχει σαφή καταγωγή και οι περισσότεροι ειδικοί εκτιμούν ότι πρόκειται για μετάλλαξη άλλων εσπεριδοειδών. Βάσει γενετικών αναλύσεων πιθανολογείται ότι είναι υβρίδιο δύο ειδών Κίτρου των *Citrus limetta* και *Citrus aurantium*. Όσο για τη χώρα προέλευσής του υπάρχουν διάφορες θεωρίες, επικρατέστερες των οποίων είναι οι ακόλουθες: Κίνα, Ελλάδα, Ισπανία, Κανάριοι Νήσοι, Μπαρμπάντος. Όσον αφορά στην ονοματολογία, λέγεται ότι το περγαμόντο προέρχεται από την τουρκική λέξη "μπεγκ - άρμοντι" (το αχλάδι του κυρίου).

## Χρήσεις ως τρόφιμο
Το εσωτερικό του καρπού του περγαμόντου δεν τρώγεται ωμό, όμως γίνεται γλυκό του κουταλιού  και μαρμελάδα. Το ξύσμα του φλοιού χρησιμοποιείται ευρύτατα στη ζαχαροπλαστική. Το άρωμα του περγαμόντου είναι ξεχωριστό και έντονο και χρησιμοποιείται σε τεράστια ποικιλία τσαγιών, με διασημότερο το τσάι *[[Earl Grey]]*, καθώς και στα λουκούμια. Επίσης το περγαμόντο χρησιμοποιείται ως συστατικό σε κουλουράκια, σε σοκολάτες, στον χαλβά, σε φρουί γλασέ,  σε αρωματισμένο γάλα (Χιώτικο γάλα), καθώς και σε σοκολάτα κουβερτούρα. Τέλος, το περγαμόντο χρησιμοποιείται περιορισμένα ως συστατικό και στη μαγειρική, κυρίως ως συνοδευτικό κρέατος. Στην Άνδρο παρασκευάζεται και έχει ιδιαίτερη αξία το πράσινο, ολόκληρο περγαμόντο, όπως και το καρουλάκι φλοιού περγαμόντο στο τέλος του χειμώνα.

## Άλλες χρήσεις
Μία από τις σημαντικότερες εφαρμογές του είναι στην καλλυντική βιομηχανία, στην οποία χρησιμοποιείται εδώ και περίπου τρεις αιώνες, σε σαπούνια, αρώματα, λοσιόν, αποσμητικά κ.ά.. Η χρήση του τοποθετείται χρονικά στην εποχή που εμφανίστηκε και η κολόνια (νερό της Κολωνίας). Οι θεραπευτικές του ιδιότητες είναι πολλές: αναλγητικές, αντικαταθλιπτικές, αντισηπτικές, αποχρεμπτικές και κατευναστικές. Το αιθέριο έλαιο του περγαμόντου είναι περιζήτητο και χρησιμοποιείται στην αρωματοθεραπεία.

## Παραπομπές


## Εξωτερικοί σύνδεσμοι
* 
* 

Κατηγορία:Δέντρα
Κατηγορία:Κίτρος
Κατηγορία:Φαρμακευτικά φυτά
Κατηγορία:Αρωματικά φυτά
Κατηγορία:Αιθέρια έλαια
Κατηγορία:Εσπεριδοειδή
Φωτοβολταϊκό φαινόμενο

μικρογραφία|Φωτοβολταϊκό φαινόμενο
Το **Φωτοβολταϊκό φαινόμενο** περιγράφεται ως η πόλωση των ηλεκτρικών φορτίων που συμβαίνει σε συγκεκριμένα υλικά όταν αυτά εκτεθούν σε φωτεινή ακτινοβολία. Κάτι τέτοιο παρατηρείται στα φυσικά στοιχεία που ανήκουν στην ομάδα των ημιαγωγών καθώς και στις τεχνητές ημιαγωγικές διατάξεις. Η πόλωση των ηλεκτρικών φορτίων μεταφράζεται ως δημιουργία διαφοράς δυναμικού μεταξύ των δημιουργούμενων πόλων, δηλαδή έχουμε μια υποτυπώδη ηλεκτρική γεννήτρια.

## Παραστατική περιγραφή του φαινομένου
Θα μπορούσαμε να παρομοιάσουμε την φωτοβολταϊκή ηλεκτρική γεννήτρια σαν μια ανεπίστροφη βαλβίδα  ηλεκτρονίων, δια της οποίας τα ηλεκτρόνια μπορούν να διέρχονται μόνο προς την μια κατεύθυνση. Όταν λοιπόν συμβεί κάποιο φωτόνιο να προσκρούσει πάνω σε ηλεκτρόνιο του υλικού,
τότε θα του μεταδώσει μέρος της ενέργειάς του, αναγκάζοντάς το να «εκσφενδονιστεί» από την θέση ηρεμίας του. Εάν τώρα, η κατεύθυνση που θα λάβει το «εκσφενδονισμένο» ηλεκτρόνιο συμπέσει με
την φορά της βαλβίδας ηλεκτρονίων τότε αυτό θα μετατοπισθεί σε σχέση με την αρχική του θέση και
θα παγιδευτεί εκεί αφού η βαλβίδα αποτρέπει την επαναφορά του στην αρχική θέση. Κατόπιν τούτου, διαπιστώνουμε ότι, σε μία «πλευρά» του υλικού (πλευρά παγίδευσης) θα έχουμε περίσσεια ενός ηλεκτρονίου ενώ στην άλλη πλευρά (πλευρά εκσφενδονισμού) θα έχουμε έλλειμμα ενός ηλεκτρονίου,
που συνεπάγεται **διαφορά ηλεκτρικού δυναμικού**.

## Ποιοτικές παράμετροι για την εκδήλωση του φαινομένου
Η ένταση του Φαινομένου (δεδομένου ότι εξετάζουμε υλικό το οποίο διαθέτει την ιδιότητα της ανεπίστροφης βαλβίδας), εξαρτάται από τρεις βασικούς παράγοντες:
* την διαθεσιμότητα ηλεκτρονίων που «μπορούν να εκσφενδονιστούν» (ηλεκτρικές ιδιότητες του υλικού) 
* την πιθανότητα σύγκρουσης φωτονίου-ηλεκτρονίου (στατιστική πιθανότητα) και
* την ικανότητα της σύγκρουσης να προσδώσει στο ηλεκτρόνιο κατάλληλη ταχύτητα και διεύθυνση ώστε να  μεταπηδήσει στην πλευρά παγίδευσης (επίσης στατιστική πιθανότητα). 
Από αυτές τις εξαρτήσεις, γίνεται αντιληπτό ότι ένα μικρό ποσοστό της φωτεινής ακτινοβολίας λαμβάνει μέρος επί του φωτοβολταϊκού φαινομένου.

Κατηγορία:Ηλεκτρισμός
Κατηγορία:Ανανεώσιμες πηγές ενέργειας
Κατηγορία:Μετατροπή ενέργειας
Μέτρο Λεμπέσγκ

Το **μέτρο [[Ανρί Λεόν Λεμπέσγκ|Λεμπέσγκ]]** είναι ένα μέτρο του χώρου \mathbb{R}^d που γενικεύει την έννοια του μήκους, του εμβαδού και του όγκου. Διαισθητικά, ο όγκος ενός αντικειμένου είναι ανεξάρτητος της θέσεως του στον χώρο. Αποδεικνύεται ότι ένα σ-περατό μέτρο ορισμένο στα σύνολα Μπορέλ, με αυτή την ιδιότητα, είναι μη-αρνητικό πολλαπλάσιο του μέτρου Λεμπέγκ περιορισμένου στα σύνολα Μπορέλ.

## Ορισμός
Για κάθε σύνολο A\subset \mathbb{R}, έστω V_A το σύνολο των ακολουθιών διαστημάτων {(a_n, b_n)} των οποίων η ένωση καλύπτει το A. Το εξωτερικό μέτρο Λεμπέγκ ορίζει τιμή στο Α ως το infimum των αθροισμάτων μηκών των διαστημάτων του V_A. Το μέτρο Λεμπέγκ είναι ο περιορισμός του εξωτερικού μέτρου Λεμπέγκ στα Λεμπέγκ μετρήσιμα σύνολα. Παρόμοια ορίζεται στον χώρο \mathbb{R}^d.
### Ιδιότητες
Κάθε σύνολο Μπορέλ είναι Λεμπέγκ μετρήσιμο. Το μέτρο Λεμπέγκ είναι το μοναδικό μέτρο που αντιστοιχεί σε κάθε διάστημα το μήκος του.

Κατηγορία:Μαθηματική ανάλυση
Μέτρο (μαθηματικά)

**Μέτρο** στα μαθηματικά ονομάζεται οποιαδήποτε συνάρτηση \mu:\Sigma\rightarrow[0, +\infty] ορισμένη σε μία Σ-άλγεβρα \Sigma με τις ακόλουθες ιδιότητες:

***Αριθμήσιμη προσθετικότητα**: Για κάθε αριθμήσιμη συλλογή \{E_i\}_{i\in I} ξένων ανα μεταξύ τους συνόλων
: \mu\Bigl(\bigcup_{i \in I} E_i\Bigr) = \sum_{i \in I} \mu(E_i).

***Μηδενικό μέτρο στο κενό σύνολο**:
:\mu(\varnothing)=0.

Συγκεκριμένα ο παραπάνω ορισμός ορίζει ένα μη-αρνητικό μέτρο. Μέτρα με σύνολο τιμών το \mathbb{R} ή το \mathbb{C} εξετάζονται στην θεωρία ολοκλήρωσης.

## Εξωτερικό μέτρο

Έστω ένα σύνολο X, και έστω \mathcal{P}(X) το δυναμοσύνολο του X. Εξωτερικό μέτρο ονομάζεται οποιαδήποτε συνάρτηση \mu:\mathcal{P}(X)\rightarrow[0, +\infty] με τις ακόλουθες ιδιότητες:

* \mu(\varnothing) = 0.
* Αν A\subseteq B\subseteq X, τότε \mu(A)\leq\mu(B).
* Αν \{A_n\} είναι μια ακολουθία υποσυνόλων του Χ, τότε \mu\Bigl(\bigcup_n A_n\Bigr) \leq \sum_n\mu(A_n).

## Σ-περατότητα
Έστω (X, \Sigma, \mu) ένας μετρήσιμος χώρος, δηλαδή έστω Χ κάποιο σύνολο, Σ μια σ-άλγεβρα και μ ένα μέτρο ορισμένο σε αυτή. Ένα μέτρο είναι σ-περατό αν για κάθε E \in \Sigma, υπάρχει ακολουθία ξένων ανα μεταξύ τους συνόλων {A_n} με \bigcup_n A_n = E τέτοια ώστε κάθε στοιχείο της ακολουθίας να έχει περατό μέτρο, δηλαδή \mu(A_i) .

Κατηγορία:Στοιχειώδη μαθηματικά
Χάρις η Παρθική

Η **Χάρις** ήταν αρχαία ελληνική πόλη στην Παρθία. 

Η μοναδική πηγή για την πόλη είναι ο Έλληνας ιστορικός Αππιανός από την Αλεξάνδρεια (95-165 μ.Χ.). Αυτός την κατέτασσε ως ένα από τα κτίσματα του **[[Σέλευκος Α' Νικάτωρ|Σελεύκου Α΄]]** στις ανατολικότερες σατραπείες της αυτοκρατορίας του. Από το όνομα μπορεί να εικαστεί ότι την έκτισε ο γενάρχης της Σελευκιδικής δυναστείας από *βασιλικήν χάριν* έχοντας σαν πάγια τακτική του την αποτελεσματική φύλαξη των ανατολικών περιοχών. Θα μπορούσε επίσης να είναι η πόλη Γάρι που αναφέρει ο Ισίδωρος ο Χαρακηνός στους Παρθικούς σταθμούς του που όμως βρισκόταν στην γειτονική Αρία. 

Είναι άγνωστη η σημερινή της τοποθεσία. 

## Παραπομπές

## Πηγές
* The Greeks in Bactria and India του συγγραφέα William Woodthorpe Tarn.
* Johann Gustav Droysen Ιστορία των Επιγόνων του Μεγάλου Αλεξάνδρου, εκδ. Ελεύθερη Σκέψις.

Κατηγορία:Αρχαίες πόλεις της Περσίας
Κατηγορία:Αρχαίες πόλεις της Παρθίας
Singapore Airlines

Η **Singapore Airlines** είναι ο εθνικός αερομεταφορέας της Σιγκαπούρης και μία από τις λίγες αεροπορικές εταιρίες 5 αστέρων. Η βάση της εταιρίας είναι το διεθνές αεροδρόμιο Changi της Σιγκαπούρης. Η Singapore Airlines έχει μια ισχυρή παρουσία στη Νοτιοανατολική Ασία, την Ανατολική Ασία, τη Νότια Ασία, και της λεγόμενης "Kangaroo Route" (δηλαδή της πτήσης μεταξύ των χωρών της Αυστραλίας και του Ηνωμένου Βασιλείου, μέσω του ανατολικού ημισφαίριου). 

Η Singapore Airlines εκτελεί πτήσεις πάνω από τον Ειρηνικό ωκεανό, μεταξύ των οποίων τις δύο μεγαλύτερες χωρίς στάση εμπορικές πτήσεις από τη Σιγκαπούρη προς Νέα Υόρκη και πρoς Λος Άντζελες με το Airbus A340-500. Η Singapore Airlines έγινε ο πρώτος πελάτης του Airbus A380, που είναι σήμερα το μεγαλύτερο επιβατηγό αεροσκάφος στον κόσμο.
Είναι μεταξύ των κορυφαίων 15 μεταφορέων σε όλο τον κόσμο από την άποψη της χιλιομετρικής απόστασης των επιβaτών της, και η 10η στον κόσμο για το που επιβατών διεθνών. Συγκεκριμένα, το 2012 μετέφερε 18 εκατομμύρια επιβάτες.

Στις 15 Δεκεμβρίου 2010, ανακοινώθηκε από τη Διεθνή Ένωση Αεροπορικών Μεταφορών ότι η Singapore Airlines είναι η δεύτερη μεγαλύτερη αεροπορική εταιρεία στον κόσμο με βάση την κεφαλαιοποίηση, με αξία 14 δισεκατομμύρια δολάρια. Εξ ολοκλήρου θυγατρική της εταιρίας είναι η SilkAir που διαχειρίζεται τις περιφερειακές πτήσεις σε δευτερεύουσες πόλεις με μικρότερες απαιτήσεις χωρητικότητας.

## Στόλος
Ο στόλος της Singapore Airlines αποτελείται μόνο από αεροσκάφη ευρείας ατράκτου και από τις εξής "οικογένειες" αεροσκαφών: Airbus A330, Airbus A340, Airbus A380 και Boeing 777. Παλιότερα η εταιρία χρησιμοποιούσε και Boeing 747, τα οποία όμως βγήκαν από το στόλο, με το τελευταίο να εκτελεί την τελευταία του πτήση στο δρομολόγιο Σιγκαπούρη-Χονγκ Κονγκ στις 6 Απριλίου του 2012.
Πιο συγκεκριμένα, ο στόλος της Singapore Airlines περιλαμβάνει τα εξής αεροσκάφη:
*24 Airbus A330-300 (10 σε παραγγελία)
*19 Airbus A380-800 (5 σε παραγγελία)
*13 Boeing 777-200
*13 Boeing 777-200ER
*7 Boeing 777-300
*21 Boeing 777-300ER
*(30 Boeing 787-100 σε παραγγελία)
*(70 Airbus A350-900 σε παραγγελία)

## Εξωτερικοί σύνδεσμοι

*Η ιστοσελίδα της Singapore Airlines

Κατηγορία:Αεροπορικές εταιρείες της Σιγκαπούρης
Κατηγορία:Star Alliance
Φράπα

Η **φράπα** ή **πόμελο** (***Citrus maxima*** ή ***Citrus grandis***) είναι κοινή ονομασία αειθαλούς καρποφόρου δέντρου και του καρπού του, του γένους Κίτρος, που ανήκει στα εσπεριδοειδή (οικογένεια Ρουτοειδή/Rutaceae). Η προέλευση της είναι από τη Νοτιοανατολική Ασία όπως τα περισσότερα εσπεριδοειδή. Θεωρείται πολύ πιθανό ότι το γκρέιπ-φρουτ προέρχεται από μετάλλαξη της φράπας. Η φράπα είναι δέντρο ζωηρό, ορθόκλαδο με μαλακό ξύλο και ευαίσθητο στο ψύχος. Ο φλοιός έχει μέτριο πάχος και λεία επιφάνεια. Οι καρποί της φράπας είναι υπερμεγέθεις, χρώματος κίτρινου με πλούσιο άρωμα. Χρησιμοποιείται ευρέως στη ζαχαροπλαστική για τη δημιουργία γλυκών.

## Χρήση
Καλλιεργείται για τους εντυπωσιακά ογκώδεις καρπούς της, που διαθέτουν παχύ, σπογγώδη φλοιό και χρησιμοποιούνται στη ζαχαροπλαστική. Τρώγεται ωμή αλλά χρησιμοποιείται επίσης για να παρασκευασθεί γλυκό του κουταλιού και μαρμελάδα. Το ξύσμα του φλοιού της φράπας επίσης χρησιμοποιείται στη ζαχαροπλαστική.

## Φωτοθήκη

File:South Indian Pomello cut in Half.png |Φράπα κομμένη στα δύο από τη Νότια Ινδία
File:Pummelos.jpg|Φράπες
File:Pummelo_cut.jpg|Κομμένη φράπα
File:Pomelo flesh.jpg|Γλυκό με φράπα
File:Citrus maxima0.jpg|Φράπα σε δέντρο
File:Pomelo3.jpg|Μεγάλο Φρούτο σε δένδρο στις Φιλιππίνες
File:Pomelo flower.jpg|Άνθη φράπας τον Απρίλιο
File:Tam som-o nam pu.JPG|*Tam som-o nam pu*: Είδος καυτερής σαλάτας με φράπα


## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, Τόμος 24, Σελίδα 402

## Εξωτερικοί σύνδεσμοι
* 
* 

Κατηγορία:Δέντρα
Κατηγορία:Κίτρος
Κατηγορία:Αρωματικά φυτά
Κατηγορία:Χλωρίδα του Νεπάλ
Κατηγορία:Εσπεριδοειδή
Κατηγορία:Οπωροφόρα δέντρα
SportDay

Η ***SportDay*** είναι καθημερινή αθλητική εφημερίδα, η οποία εκδίδεται από την ομότιτλη ανώνυμη εμπορική, παραγωγική και εκδοτική εταιρεία γραφικών τεχνών, με έδρα την Αθήνα.

## Ιστορία
Ιδρύθηκε στις 18 Φεβρουαρίου 2003 με έδρα στην Αθήνα, και στα τέλη της χρονιάς μετακόμισε στην Καλλιθέα εντασσόμενη στον ΣΠΟΡ FM 94.6 με το πρώτο της φύλλο να βγαίνει στις 13 Μαρτίου του 2005 και στα τέλη της χρονιάς να γίνεται τροποποίηση καταστατικού. Το 2007 και το 2019 αντίστοιχα έγινε εναρμόνιση του καταστατικού της εταιρείας.

Η μέση ημερήσια κυκλοφορία της εφημερίδας ήταν 25.000 φύλλα, ενώ η αναγνωσιμότητα μέσου τεύχους (άτομα που τη διάβασαν σε μία ημέρα κυκλοφορίας) με βάση τα στοιχεία της Focus Bari για το διάστημα από το Σεπτέμβριο του 2010 μέχρι το Μάρτιο του 2011 είναι 247.000 φύλλα (μέγεθος δείγματος: με μέθοδο προσωπικών συνεντεύξεων με CAPI, 8.975 άτομα). Το 2018 έπεσε κατά μέσο όρο στις 5.000 φύλλα.

Στις 17 Αυγούστου 2007 έκανε ρεκόρ κυκλοφορίας από την ημέρα της ίδρυσης της, πουλώντας 85.730 φύλλα. Στις 15 Μαρτίου του 2008 προχώρησε σε μία πρωτοποριακή κίνηση για τα ελληνικά δεδομένα, προσφέροντας κάθε Σάββατο την ελληνική έκδοση της -κατά πολλούς κορυφαίας αθλητικής εφημερίδας στον κόσμο- *[[L'Équipe]]*.

Την Τρίτη 21 Ιανουαρίου του 2014 η εφημερίδα μαζί με τον ΣΠΟΡ FM πουλήθηκε στον Γιάννη Αλαφούζο, καθιστώντας την αυτομάτως, μέλος του ομίλου ΣΚΑΪ ενώ στα μέσα της επόμενης χρονιάς η εφημερίδα πέρασε στον όμιλο επιχειρήσεων ΔΕΜΚO, συμφερόντων Δημήτρη Κοντομηνά και μεταφέρθηκε στην Παιανία. Στα τέλη του 2016 μετακόμισε στις εγκαταστάσεις του (τότε ομόσταβλου) Alpha TV στην Παλλήνη ενώ μετά από δύο χρόνια επανήλθε στην Παιανία.

Η τιμή της άλλαξε πολλές φορές. Τον Ιούλιο του 2015 έπεσε στο 1 ευρώ, από 1,30 ενώ τον Ιανουάριο του 2016 επανήλθε στο 1,30. Τον Μάιο του 2016 έπεσε στα 90 λεπτά, στο 1 ευρώ τον Αύγουστο του 2018, και κατέληξε στο 1,20 την 1 Αυγούστου 2019, τιμή στην οποία πωλείται και σήμερα.

Τον Μάιο του 2020 μετακόμισε στη Λεωφόρο Κηφισίας ενώ στα τέλη της χρονιάς μετακόμισε μαζί με το Channel 9 στις εγκαταστάσεις του Action 24 στην περιοχή του σχολικού συγκροτήματος Γκράβα (Σκιάθου 147 και Σκόκου).

Την δημοσιογραφική της ομάδα απαρτίζουν οι Αντώνης Καρπετόπουλος, Ευάνθης Γκόγκουλης, Κώστας Γουλής, Μπάμπης Παπάζογλου, Βαγγέλης Αρναούτογλου, Τόλης Κοτζιάς, Παύλος Δεπόλλας, Νίκος Μποζιονέλος και αρκετοί άλλοι. Εκδότης της εφημερίδας είναι ο Τάσος Μπούρας, διευθυντής ο Γιώργος Μαζιάς, σύμβουλος έκδοσης είναι ο Θεολόγος Αλεξανδράτος, αρχισυντάκτης ο Νίκος Σαρίδης και καλλιτεχνικός διευθυντής ο Κώστας Χαροκόπος. Νέος διευθυντής σύνταξης της ηλεκτρονικής *Sportday* είναι ο δημοσιογράφος Αλέξανδρος Σόμογλου.

## Παραπομπές


## Εξωτερικοί σύνδεσμοι
*Επίσημη ιστοσελίδα SportDay

Κατηγορία:Αθλητικές εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Αθήνα
Κωνσταντίνος Κεφαλάς

Ο Κύρις **Κωνσταντίνος Κεφαλάς** (τέλη 9ου-αρχές 10ουαι. μ.Χ.) ήταν Βυζαντινός λόγιος ο οποίος συνέθεσε σημαντικότατο βιβλίο επιγραμμάτων (την Ανθολογία του Κεφαλά) που έγινε η βάση της Παλατινής Ανθολογίας και της Ανθολογίας του Πλανούδη. Είχε το αξίωμα του Πρωτόπαπα της αυλής.

## Βιογραφία
Ταυτίζεται ίσως με τον ομώνυμό του «πρωτοπαπά» των ανακτόρων της Κωνσταντινούπολης, που ανήκε στην αριστοκρατική τάξη των Κεφαλάδων , για τον οποίο υπάρχουν αρκετές μαρτυρίες χρονολογούμενες γύρω στο 917. Ο Κεφαλάς είναι γνωστός για τη συγκρότηση μεγάλης συλλογής επιγραμμάτων στα τέλη του 9ου αι. Η συλλογή αυτή παραδίδεται έμμεσα από ένα και μοναδικό χειρόγραφο της Παλατινής Βιβλιοθήκης της Χαϊδελβέργης και ονομάστηκε γι΄αυτό Παλατινή Ανθολογία, χρησιμοποιήθηκε ευρύτατα στο Βυζάντιο τοσό από το λεξικο Σούδα όσο και από το Μάξιμο Πλανούδη. Ο Κεφαλάς άντλησε από παλαιότερες συλλογές (Στέφανος του Μελεάγρου, Παλλαδάς, Αγαθίας, Θεόδωρος Στουδίτης για να προχωρήσει στη σύνταξη της δικής του, η οποία όσο και αν αποτελεί «εγκυκλοπαίδεια» επιγραμμάτων, ταυτόχρονα είναι και μια προσωπική «εκλογή», καθώς εισάγει τη θεματική διάταξη διασπώντας την ενότητα των παλαιοτέρων συλλογών.

## Παραπομπές

## Πηγές
* Σούδα (λεξικό)
*Εγκυκλοπαίδεια Μείζονος Ελληνισμού.

Κατηγορία:Βυζαντινοί λόγιοι
Κατηγορία:Παλατινή Ανθολογία
Κατηγορία:Οικογένεια Κεφαλά
Κατηγορία:Πρωτόπαπες του Παλατιού
Φτερίνι Ζακύνθου

Το **Φτερίνι** ή **Φτερίνη** είναι πολύ μικρός οικισμός του Δήμου Ζακύνθου που διοικητικά ανήκει στον Άγιο Λέοντα και με την απογραφή 2011 έχει 7 κατοίκους. Στο Φτερίνι, εκτός από τα σπίτια που κατοικούνται μόνιμα, υπάρχουν και εξοχικές κατοικίες. Αυτά τα σπίτια κινδύνεψαν από μεγάλη πυρκαγιά που εκδηλώθηκε στις 26 Αυγούστου του 2011., χωρίς όμως να καούν κτίσματα. Η περιοχή βρίσκεται μεταξύ των οικισμών Άγιος Λέοντας και Κοιλιωμένο.

Στον οικισμό βρίσκεται τηλεμετρικός σταθμός συλλογής ηλεκτρομαγνητικών και ηλεκτρικών διαταραχών που χρησιμοποιούνται στις προσπάθειες για την πρόγνωση σεισμών.

## Παραπομπές


Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Πρωτάθλημα Χόκεϊ επί πάγου Νορβηγίας

Το **Πρωτάθλημα χόκεϊ επί πάγου Νορβηγίας** (Νορβηγικά: *GET-ligaen*) αποτελεί την κορυφαία διοργάνωση στη Νορβηγία και διοργανώνεται από την Νορβηγική Ομοσπονδία Χόκεϊ επί Πάγου (*Norges Ishockeyforbund*). Ξεκίνησε τη σεζόν 1934-35 και από τότε η ονομασία του πρωταθλήματος έχει αλλάξει αρκετές φορές με την τελευτέα το 2006 που ονομάστηκε σε GET-Λιγκ. Τους περισσότερους τίτλους κατέχει η Βόλερενγκα η οποία έχει κατακτήσει συνολικά 24 πρωταθλήματα και ακολουθεί η Γκάμλεμπγιεν με 8. Το πρωτάθλημα κατατάσσεται από την Διεθνή Ομοσπονδία Χόκεϊ επί Πάγου ως το 13ο ισχυρότερο πρωτάθλημα της Ευρώπης  

Το πρωτάθλημα αποτελείται από 10 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η Σπάρτα Γουόριορς. Λειτουργεί με το σύστημα ανόδου και υποβιβασμού  όπου οι δύο τελευταίες ομάδες του GET-Λιγκ αντιμετωπίζουν τις δύο κορυφαίες ομάδες της Πρώτης κατηγορίας (δεύτερη σε τάξη κατηγορία) για το δικαίωμα συμμετοχής στο επόμενο πρωτάθλημα GET-Λιγκ.

## Πρωταθλήματα

## Σύνολο τίτλων

## Παραπομπές


## Εξωτερικοί Σύνδεσμοι
*Το GET-Λιγκ στην Επίσημη ιστοσελίδα της Νορβηγικής Ομοσπονδίας Χόκεϊ επί Πάγου 
*Το GET-Λιγκ στο GetLive.no 

Νορβηγία
Χοκει
Απολλωνίδης ο Σμυρναίος

Ο **Απολλωνίδης** γεννήθηκε στη Σμύρνη και έζησε τον Α΄ μ.Χ. αιώνα. Περιλαμβανόταν στον Στέφανο του Φιλίππου του Θεσσαλονικέως και θεωρείται από τους καλύτερους ποιητές της συλλογής αυτής. Σώζονται 31 επιγράμματά του στην Παλατινή Ανθολογία.

Ο  (Johann Jakob Reiske), μελετητής της Ελληνικής Ανθολογίας, θεωρούσε (χωρίς στοιχεία για να στηρίξει την υπόθεση αυτή), ότι αυτός ο Απολλωνίδης ήταν ο ίδιος με τον Απολλωνίδη τον Νικαέα.

## Πηγές

*Εγκυκλοπαίδεια Πάπυρος-Λαρούς-Μπριτάννικα, λήμμα Απολλωνίδης.  
*Pierre Waltz, Anthologie Grecque, ed. Les Belles Lettres, Paris, 1960, vol.VI, p. 184.
*Peter Jay, The Greek Anthology, ed. Allen Lane, 1973, p. 207.

## Αναφορές


Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Φιλίππου
Κατηγορία:Παλατινή Ανθολογία
Κατηγορία:Ανθολογία του Πλανούδη
Αρχίας ο Αντιοχεύς

Ο **Αρχίας ο Αντιοχεύς**, **Aulus Licinius Archias** ήταν Έλληνας επιγραμματοποιός. Γεννήθηκε περί το 120 π.Χ. Ήρθε στη Ρώμη και ζούσε υπό την προστασία των Λουκούλλων. Έγινε Ρωμαίος πολίτης το 89 π.Χ. αλλά ο Γράτιος αμφισβήτησε την πολιτογράφησή του και τότε ο Κικέρων τον υπερασπίστηκε με τον λόγο του “*[[Pro Archia poeta]]*”. Ο Αρχίας ύμνησε τους πολέμους του Γάιου Μαρίου κατά των Κίμβρων και του Λούκουλλου κατά του Μιθριδάτη. Στην Παλατινή Ανθολογία σώθηκαν 7 επιγράμματά του. Κατά τον Hermann Beckby όμως όλοι οι Αρχίες της Ανθολογίας ταυτίζονται μαζί του.

## Πηγές

*Βασίλης Λαζανάς, Αρχαία ελληνικά επιγράμματα εμπνευσμένα από την Κόρινθο και την περιοχή της, Αθήνα, 1971, σ. 135.
*Pierre Waltz, Anthologie Grecque, ed. Les Belles Lettres, Paris, 1960, vol. II, p. 141.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αρχίας (4).  

Κατηγορία:Παλατινή Ανθολογία
Αντίπατρος ο Θεσσαλονικεύς

Ο **Αντίπατρος ο Θεσσαλονικεύς** υπήρξε πολυγραφότατος επιγραμματοποιός των αρχών του Α΄ μ.Χ. αιώνα, φίλος και διοικητικός υπάλληλος των Ρωμαίων. Στην Παλατινή Ανθολογία υπάρχουν 90 επιγράμματά του. Άλλα 15 αποδίδονται σε Αντίπατρο χωρίς όμως να καθορίζεται αν ανήκουν σ’ αυτόν ή στον συνώνυμό του Σιδώνιο. Ο Φίλιππος τον περιέλαβε στον Στέφανος του Φιλίππου του Θεσσαλονικέως του.

## Παραπομπές


## Πηγές
*Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 136.
*Βασίλης Λαζανάς, Αρχαία ελληνικά επιγράμματα εμπνευσμένα από την Κόρινθο και την περιοχή της, Αθήνα, 1971, σ. 132.
*Pierre Waltz, Anthologie Grecque, ed. Les Belles Lettres, Paris, 1960, vol. V, p. 141.
*Peter Jay, The Greek Anthology, ed. Allen Lane, 1973, p. 189.

Κατηγορία:Αρχαίοι Μακεδόνες
Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Αμάμα Μπαμπάζι

Ο **Πάτρικ Αμάμα Μπαμπάζι** (Patrick Amama Mbabazi, ορθότερη προφορά: **Εμ-μπαμπάζι**, γενν. στις 16 Ιανουαρίου 1949) είναι δικηγόρος και πολιτικός από την Ουγκάντα, πρωθυπουργός της χώρας από τις 24 Μαΐου 2011 ως τις 18 Σεπτεμβρίου 2014. Νωρίτερα υπηρέτησε ως υπουργός Ασφαλείας από το Φεβρουάριο του 2009 ως το Μάιο του 2011. Υπήρξε γενικός γραμματέας του Κινήματος Εθνικής Αντίστασης από τον Ιούνιο του 2010 ως τον Ιούνιο του 2011.
 Είναι επίσης βουλευτής στην εκλογική περιφέρεια Κανούγκου, από το 2003. Ήρθε σε ρήξη με τον Μουσέβενι με αποτέλεσμα να αποχωρήσει από την πρωθυπουργία το 2014 και να διεκδικήσει ανεπιτυχώς την εκλογή του στις προεδρικές εκλογές του 2016.

## Εκπαίδευση
Γεννήθηκε στο χωριό Μπάρο (Mparo) της σημερινής επαρχίας Καμπάλε (πρώην Κομητεία Ρουκίγκα).

Απέκτησε πτυχίο Νομικής και μπάτσελορ (Bachelor of Laws) από το Πανεπιστήμιο της Μακερέρε, το 1975. Επίσης, έχει μεταπτυχιακό δίπλωμα ασκούμενου δικηγόρου από το Αναπτυξιακό Κέντρο Νομικής στην Καμπάλα. Εργάζεται ως δικηγόρος στην Ουγκάντα και είναι μέλος της Δικηγορικής Ένωσης της χώρας από το 1977.

## Επαγγελματική καριέρα
Προτού ασχοληθεί με την πολιτική, εργάστηκε στα γραφεία του Γενικού Εισαγγελέα και ανελίχθηκε στο αξίωμα του γραμματέα του Δικηγορικού Συμβουλίου της Ουγκάντα. Την περίοδο από το 1986 ως το 1991 υπηρέτησε ως 1ος γενικός διευθυντής της Οργάνωσης για την Εξωτερική Ασφάλεια (ESO). Το 1994 υπηρέτησε ως αντιπρόσωπος στην Συντακτική Συνέλευση, η οποία θέσπισε το Σύνταγμα του 1995.

Ο Μπαμπάζι έχει επίσης υπηρετήσει ως υπουργός Προεδρίας παρά τω Προέδρω, αρμόδιος επί πολιτικών θεμάτων. Από το 1986 ως το 1992 ήταν υπουργός Προεδρίας επί θεμάτων Άμυνας και εν συνεχεία υπουργός Προεδρίας αρμόδιος για θέματα περιφερειακής συνεργασίας. Διορίστηκε γενικός εισαγγελέας και υπουργός Δικαιοσύνης το 2004 και έπειτα υπουργός Άμυνας το 2006. Μετά την αποχώρησή του από το αξίωμα του υπουργού Άμυνας, τον Φεβρουάριο του 2009, ο Μπαμπάζι ανέλαβε υπουργός Ασφαλείας ως το Μάιο του 2011, οπότε και διορίστηκε Πρωθυπουργός.

## Διπλωματική δραστηριότητα
Στη διάρκεια των ετών, ο Μπαμπάζι έχει εκπροσωπήσει την Ουγκάντα σε διεθνή φόρα, συμπεριλαμβανομένων των Ηνωμένων Εθνών (στο Συμβούλιο Ασφαλείας του οργανισμού), όπου ζήτησε από την Διεθνή Κοινότητα να κυνηγήσει τους αντάρτες του LRA και εκτός της Ουγκάντα. Επίσης, εκπροσώπησε την Ουγκάντα κατά την υπογραφή της συμφωνίας στη Λουζάκα για κατάπαυση του πυρός, που επισφράγισε το τέλος τπυ Δευτέρου Πολέμου του Κονγκό.

## Παραπομπές


## Εξωτερικοί σύνδεσμοι

*04 November 2008 NRM Caucus Exonerates Mbabazi ''UGPulse.com''
*Fallout From Temangalo Scandal

Κατηγορία:Πρωθυπουργοί της Ουγκάντας
Φιλαδέλφεια (Αρμενία)

Η **Φιλαδέλφεια** ήταν μια αρχαία πόλη στην Αρμενία. Αναφέρεται μονάχα στον Πευτιγγεριανό χάρτη, ως Filadelfia. 

Βάσει του χάρτη, στα νότια του χωριού Catispi (που βρισκόταν μάλλον στα σύνορα Ατροπατηνής Μηδίας - Αρμενίας), καταδεικνύεται οδός με κατεύθυνση ανατολικά προς τα Εκβάτανα. Στον πρώτο σταθμό αναφέρεται η εν λόγω πόλη. Ο Johann Gustav Droysen  αποδίδει την ίδρυσή της στον Σελευκίδη βασιλιά Δημήτριο Φιλάδελφο, ίσως όταν αυτός νίκησε τους Πάρθους το 139 π.Χ. (προτού τον αιχμαλωτίσουν). 

Πιθανώς να πρόκειται για την σημερινή Σαλμάς (Salmas) του δυτικού Αζερμπαϊτζάν της Περσίας.

## Παραπομπές


Κατηγορία:Αρχαίες πόλεις της Αρμενίας
Γλαύκος ο Νικοπολίτης

Ο **Γλαύκος ο Νικοπολίτης** ήταν επιγραμματοποιός περιλαμβανόμενος στον Στέφανο του Μελέαγρου. Ένα επίγραμμά του (VII 285) διασώθηκε στην Παλατινή Ανθολογία (του 10ου αιώνα), ενώ άλλα τρία υπό το όνομα Γλαύκος (IX 341, XII 44, XVI 111 - το τελευταίο στο Πλανούδειο παράρτημα) αποδίδονται σ' αυτόν. 

Το επίγραμμά του ανθολογείται ακόμη και στα τελευταία χρόνια (1991).

## Αναφορές



Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Μούσα Παιδική
Ιουλιανός από Υπάρχων

Ο **Ιουλιανός από Υπάρχων** λεγόμενος και **Αιγύπτιος** ήταν Έλληνας επιγραμματοποιός. Πιθανότατα ήταν αξιωματούχος στην Αίγυπτο την εποχή του Ιουστινιανού (Μενάρδος και Waltz) ή του Ιουλιανού (Λαζανάς). Ήταν χαρακτηριστικός ποιητής της παρακμής: κομψός, με άρτια τεχνική άλλα και επιτηδευμένος. Περιλαμβανόταν στον Κύκλο του Αγαθία και σώζονται 71 επιγράμματά του στην Παλατινή Ανθολογία.

## Πηγές

*Σίμος Μενάρδος, *Στέφανος*, εκδ. Ι.Ν.Σιδέρης, Αθήνα, 1924, σελ. 162.
*Βασίλης Λαζανάς, *Αρχαία ελληνικά επιγράμματα εμπνευσμένα από την Κόρινθο και την περιοχή της*, Αθήνα, 1971, σ. 139.
*Pierre Waltz, Anthologie Grecque, ed. Les Belles Lettres, Paris, 1960, vol.ΙΙ, p. 143.

Κατηγορία:Κύκλος του Αγαθία
Κατηγορία:Παλατινή Ανθολογία
Κατηγορία:Ανθολογία του Πλανούδη
Κώστας Φλίσκας

Ο **Κωνσταντίνος (Κώστας) Φλίσκας** (Καρδίτσα, 29 Δεκεμβρίου 1980) είναι Έλληνας πρώην ποδοσφαιριστής, ο οποίος αγωνιζόταν ως αμυντικός μέσος στη Σούπερ Λίγκα με τα χρώματα της Ξάνθης.

## Ποδοσφαιρική καριέρα
### Σε συλλογικό επίπεδο
Ξεκίνησε το ποδόσφαιρο από την Αναγέννηση Καρδίτσας και έγινε ευρύτερα γνωστός κατά την περίοδο 2004-05, όταν οι πολύ καλές εμφανίσεις του οδήγησαν στην απόκτησή του από την Ξάνθη. Πολύ σύντομα κέρδισε θέση στην ενδεκάδα του θρακιώτικου συλλόγου, του οποίου πλέον είναι βασικό στέλεχος στον χώρο της μεσαίας γραμμής. Την περίοδο 2011-12 επιλέχθηκε αρχικά ως δεύτερος αρχηγός της ομάδας και στη συνέχεια ως πρώτος.

Με την έναρξη της περιόδου 2016-17 κατέχει το ρεκόρ του μακροβιότερου εν ενεργεία ποδοσφαιριστή σε έναν σύλλογο της Σούπερ Λιγκ, μιας και συμπλήρωσε 12 χρόνια συνεχούς παρουσίας στην Ξάνθη.

### Στις εθνικές ομάδες
Υπήρξε διεθνής με την εθνική Ελπίδων με τη φανέλα της οποίας αγωνίστηκε 21 συνολικά φορές.

## Πηγές

* Η καριέρα του Κώστα Φλίσκα στο soccerway
* Το προφίλ του Κώστα Φλίσκα στο transfermarkt
* onsports.gr Στατιστικά, ανακτήθηκε 30 Αυγούστου 2011
* Επίσημη σελίδα ομάδας Στατιστικά, ανακτήθηκε 30 Αυγούστου 2011

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικής Ελλάδας Κ21
Κατηγορία:Μέσοι ποδοσφαιριστές
Πρωτάθλημα Χόκεϊ επί πάγου Καζακστάν

Το **Πρωτάθλημα χόκεϊ επί πάγου Καζακστάν** (Ρωσικά: Чемпионат Казахстана по Хоккею) αποτελεί την κορυφαία διοργάνωση στο Καζακστάν και διοργανώνεται από την Καζακστανική Ομοσπονδία Χόκεϊ επί Πάγου (Казахстанская федерация хоккея с шайбой). Τους περισσότερους τίτλους κατέχει η Καζτσίνκ Τορπέντο η οποία έχει κατακτήσει συνολικά 13 πρωταθλήματα και ακολουθεί η Μπαρίς Αστανά 2 με 2. Το πρωτάθλημα κατατάσσεται από την Διεθνή Ομοσπονδία Χόκεϊ επί Πάγου ως το 12ο ισχυρότερο πρωτάθλημα της Ευρώπης.

Το πρωτάθλημα ξεκίνησε τη σεζόν 1992-93, αποτελείται από 10 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η Μπειμπαρίς Ατιράου.

## Πρωταθλήματα

## Σύνολο τίτλων

## Παραπομπές


## Εξωτερικοί Σύνδεσμοι
*Επίσημη ιστοσελίδα της Καζακστανικής Ομοσπονδίας Χόκεϊ επί Πάγου 
*Το Πρωτάθλημα χόκεϊ επί πάγου Καζακστάν στο internationalhockey.net 

Καζακσταν
Χοκει
Σιταριά Φλώρινας

Η **Σιταριά** (παλαιότερη ονομασία **Ρόσνα** ) είναι χωριό της Δημοτικής Ενότητας Μελίτης του δήμου Φλώρινας της Περιφερειακής Ενότητας Φλώρινας. Βρίσκεται στο λεκανοπέδιο της Λυγκηστίδας, ανατολικά της Φλώρινας.

Η ύπαρξη ρωμαϊκού οικισμού στο χαμηλό γήλοφο, όπου το σημερινό χωριό, είναι γνωστή από τον περασμένο ακόμη αιώνα, χάρη σε διάφορα τυχαία αρχαιολογικά ευρήματα (ενεπίγραφο ανάγλυφο, μιλιάριο, αρχιτεκτονικά μέλη και θεμελιώσεις κτηρίων).

Το χωριό με το όνομα Ρόσνα μαρτυρείται ήδη από το 15ο αιώνα. Διατελούσε τσιφλίκι των Μουσταφά Χασούχ, Ιμπραήμ Ιμπραήμ και Κασίμ Χαμζά. Κατά το 19ο αιώνα διατέλεσε κτήμα του γαιοκτήμονα Ρόμπε. Στο χωριό υπάρχουν οι ναοί του Αγίου Αθανασίου (ενοριακός), του Αγίου Γεωργίου, του Αγίου Κοσμά, και του Γενεσίου της Θεοτόκου. Σήμερα, η Σιταριά παρουσιάζει ιδιαίτερη πληθυσμιακή ανάπτυξη. Οι κάτοικοι ασχολούνται κυρίως με την κτηνοτροφία (βοοειδή και πρόβατα) και τη γεωργία. Ιδιαίτερη πολιτιστική συνεισφορά έχει ο τοπικός πολιτιστικός σύλλογος *"Νέοι Ορίζοντες"* που δραστηριοποιείται κυρίως στον τομέα των παραδοσιακών δημοτικών Μακεδονικών χορών. Στις 8 και 9 Ιουλίου του 2011,  ο σύλλογος ανέλαβε τη διοργάνωση του *Παμμακεδονικού Ανταμώματος* πολιτιστικών συλλόγων με συμμετοχή 25 συλλόγων και 400 χορευτών. Τον Ιούλιο του 2012 πραγματοποιήθηκε το Β΄ Παμμακεδονικό Αντάμωμα με συμμετοχή 70 χορευτικών συλλόγων και η εκδήλωση έγινε πλέον επίσημος θεσμός.

## Παραπομπές


## Αναφορές
* Πανδέκτης, Μετονομασίες των οικισμών της Ελλάδος
* Πανδέκτης, Επιτύμβια επιγραφή του 3 μ.Χ. αιώνα από τη Σιταριά Φλώρινας

Κατηγορία:Δήμος Φλώρινας
Κατηγορία:Χωριά της περιφερειακής ενότητας Φλώρινας
Ηράκλειτος (επιγραμματοποιός)

Ο **Ηράκλειτος** ήταν αρχαίος Έλληνας ποιητής. Καταγόταν από την Αλικαρνασσό και έζησε το πρώτο μισό του 3ου π.Χ. αιώνα. Ήταν σύγχρονος και φίλος του Καλλίμαχου που στο άκουσμα του θανάτου του έγραψε το επίγραμμα VII 80. Σ’ αυτό αναφέρει τη συλλογή ελεγειών του Ηράκλειτου «Αηδόνες». Χάθηκαν όμως, παρά την περί του αντιθέτου βεβαιότητα του Καλλίμαχου. Περιλαμβανόταν στον Στέφανο του Μελεάγρου και στην Παλατινή Ανθολογία σώθηκε μόνο ένα επίγραμμά του.

## Παραπομπές


## Πηγές

*Εγκυκλοπαίδεια Πάπυρος-Λαρούς-Μπριτάννικα, λήμμα Ηράκλειτος.  
*Pierre Waltz, Anthologie Grecque, ed. Les Belles Lettres, Paris, 1960, vol.V, p. 180.
*Peter Jay, The Greek Anthology, ed. Allen Lane, 1973, p. 95.

Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Έλληνες ελεγειακοί ποιητές
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Αλικαρνασσός
Αθανάσιος Χότζας

Ο **Αθανάσιος Χότζας** ήταν σημαντικός Έλληνας Μακεδονομάχος, οπλαρχηγός από το Βλάδοβο (Άγρας) Εδέσσης Περιφερειακής Ενότητας Πέλλας.

## Βιογραφικά στοιχεία
Ο Αθανάσιος Χότζας γεννήθηκε στα τέλη του 19ου αιώνα στο Βλάδοβο (Άγρας) Εδέσσης Περιφερειακής Ενότητας Πέλλας. Οργανώθηκε στη *Μακεδονική Άμυνα* και συνεργάστηκε από το 1904 με τον Κωνσταντίνο Μαζαράκη Αινιάνα ως μεταφορέας οπλισμού και πυρομαχικών στα αντάρτικα σώματα που δρούσαν στην περιοχή Έδεσσας. Στη συνέχεια συγκρότησε δικό του ένοπλο σώμα του οποίου τέθηκε επικεφαλής. Έδρασε με το σώμα του στις περιοχές Έδεσσας, Οστρόβου (Βεγορίτιδας) και Γιαννιτσών. Διακρίθηκε στις μάχες της Σαμπανίτσας (κορυφή του Βερμίου), της μονής Υψώσεως Τιμίου Σταυρού στο Μεσημέρι και του Βλαδόβου (Άγρας)..

## Παραπομπές


Κατηγορία:Μακεδονομάχοι